Verdensarven

«**Verdensarven**», eller **Verdens kultur- og naturarvsteder**, er et program i regi av UNESCO for bevaring av et utvalg natur- og kultursteder på jorden. Stedene, eksempelvis en skog, et fjell, en innsjø, en ørken, et monument, et bygg, et kompleks, eller en by, er utvalgt på grunn av sin spesielle kulturelle eller naturhistoriske betydning for menneskeheten. Stedene utgjør UNESCOs liste over verdens kultur- og naturarvsteder, en liste som vedlikeholdes av det internasjonale verdensarv programmet (*World Heritage Programme*) og forvaltes av UNESCOs verdensarvkomité (*UNESCO World Heritage Committee*), som også stiller krav om at verdensarvområder skal vernes.

For at et område skal regnes som del av verdensarven, må det representere et unikt kultur- eller naturhistorisk miljø som kan fortelle noe om jordens eller menneskenes historie. UNESCOs liste over verdensarv er den mest utbredte miljøvernavtalen i verden.

Programmet ble startet 16. november 1972, da UNESCO vedtok en konvensjon om beskyttelse av kultur- og naturarven. 1073 steder er per november 2017 med på listen, hvorav 832 er kulturarvsteder, 206 naturarvsteder og 35 en blanding av de to kategoriene. De er fordelt på 167 medlemsstater.

193 stater har sluttet seg til verdensarvkonvensjonen. Statene som har sluttet seg til FNs konvensjon for verdensarven, og dermed forpliktet seg til å ivareta den kulturelle og naturlige verdensarven, kan nominere kandidater til verdensarvlisten. Det er altså ikke slik at verdensarvsteder utvelges av utenforstående og objektive eksperter, det er de respektive medlemsland som fremmer kandidatene de selv ønsker utpekt som del av verdensarven. Først etter en slik nominasjon søker UNESCO uttalelser fra uavhengige eksperter om kriteriene for verdensarvstatus er oppfylt, og endelig status avgjøres på en av UNESCOs årlige sesjoner.

Ifølge verdensarvkonvensjonen er medlemslandene forpliktet til å ivareta og beskytte verdensarvstedene. Det er et paradoks at verdensarvstatus, med den oppmerksomhet og økte turisme som følger, i noen tilfeller har gjort verdensarvstedene mer sårbare. Steder som er med på listen, kan under visse omstendigheter få midler fra Verdensarvfondet.

## Verdensarvkonvensjonen
Verdensarvkonvensjonen (*konvensjonen om beskyttelse av verdens kultur- og naturarv*) er rammeverket for begrepet verdensarv, og har som formål å få land til å forplikte seg til å ivareta og beskytte steder av særlig stor kultur- eller naturmessig betydning gjennom å undertegne konvensjonen. Det første utkastet til denne konvensjonen ble presentert på FN-konferansen om menneskelig miljø i Stockholm i juni 1972 og ble vedtatt 16. november samme år av UNESCOs generalforsamling på organisasjonens 17. kongress i Paris.

## Verdensarvkomiteen

### Komiteens sammensetning
Verdensarvkomiteen (*World Heritage Committee*) er sammensatt av representanter fra 21 forskjellige land. Ifølge konvensjonen utnevnes disse for en periode av seks år. Mange medlemsland velger imidlertid frivillig å bare la seg velge for en periode på fire år, slik at rotasjonen kan bli større og flere land kan få mulighet til å delta i komiteen.

Alle medlemsland kan fritt stille kandidater til verdensarvkomiteen, også et land som har sittet i komiteen foregående periode. Vanligvis avstår imidlertid land fra å søke gjenvalg på denne måten. Representasjonen i komiteen skal være jevnt fordelt mellom ulike regioner og kulturer. Valg til komiteen skjer på generalforsamlingen for verdensarvkonvensjonens medlemsnasjoner, som finner sted annethvert år i forbindelse med UNESCOs generalforsamling.

Etter generalforsamlingen 2011 sitter representanter for følgende land i komiteen:
Algerie, Kambodsja, Colombia, Estland, Etiopia, Frankrike, Tyskland, India, Irak, Japan, Malaysia, Mali, Mexico, Qatar, Russland, Senegal, Serbia, Sør-Afrika, Sveits, Thailand og De forente arabiske emirater.

### Komiteens virksomhet og oppgaver
Verdensarvkomiteen møtes normalt en gang i året, men dersom minst to tredjedeler av medlemsstatene ber om det kan det holdes ekstraordinære møter. Dette har skjedd syv ganger, første gang i 1981 og foreløpig siste gang i 2004. De regulære komitémøtene finner sted i et av landene som har representant i komiteen, mens de ekstraordinære hittil har vært holdt ved UNESCOs hovedkvarter i Paris.

Komiteens oppgave er å implementere verdensarvkonvensjonen, bestemme bruken av verdensarvfondet og bevilge økonomisk støtte etter forespørsler fra medlemslandene. Det er også komiteen som endelig avgjør om et sted kan skrives inn på verdensarvlisten. Komiteen kan utsette slike avgjørelser og be om mer informasjon om stedene fra medlemslandet eller -landene som har fremmet nominasjonen. Komiteen går også gjennom rapporter om tilstanden til steder som allerede er innskrevet på verdensarvlisten, og ber medlemsnasjoner handle dersom steder som tilhører verdensarven ikke blir skikkelig ivaretatt. Komiteen avgjør også hvilke steder som skal innskrives eller fjernes fra listen over truede verdensarvsteder.

I flere tilfeller har verdensarvkomiteen utvidet eksisterende verdensarvsteder, også over landegrenser. Ved flere av disse anledningene har det tidligere verdensarvstedet fått et nytt navn som del av det utvidede. Komiteen kan også fjerne land fra verdensarvlisten, dette skjedde for første gang i 2007.

### Verdensarvkomiteens underutvalg
Komiteen velger hvert år ved slutten av sitt ordinære møte et underutvalg som kalles *Bureau of the World Heritage Committee*. Utvalget består av representanter fra sju av de 21 landene som er representert i komiteen, og konstitueres som en leder, fem nestledere og en sekretær. Underutvalgets oppgave er å følge med på hvordan eksisterende verdensarvsteder blir ivaretatt, godkjenne nye nominasjoner og legge til rette for verdensarvkomiteens møter.

Underutvalget bestod i perioden 2006/2007 av representanter fra Litauen, New Zealand, Benin, Chile, India, Kuwait og Nederland.

## Verdensarvfondet
Hvert land som slutter seg til verdensarvkonvensjonen betaler annethvert år inn et bidrag som tilsvarer en viss prosentandel av den medlemsavgiften man betaler til UNESCO. Prosentandelen fastsettes på generalforsamlingen for konvensjonens medlemsland, og er i dag på 1 %, hvilket er det høyeste nivået som konvensjonen åpner for. Hvert land har anledning til å gi frivillige bidrag ut over dette.

Totalt mottar verdensarvkomiteen omkring fire millioner USD årlig. Disse pengene plasseres i de såkalte verdensarvfondet (engelsk: *World Heritage Fund*). De bevilgede midlene brukes i hovedsak tiltak for å beskytte truede verdensarvsteder (som Dresden Elbedalen som trues av en planlagt motorvei), men kan også anvendes for å restaurere eller på annen måte bevare steder som helt eller delvis har blitt ødelagt (som de store Buddhastatuene i Bamiyandalen som i stor grad ble sprengt av Taliban).

### Det afrikanske verdensarvfondet
Det afrikanske verdensarvfondet, *African World Heritage Fund*, ble opprettet etter et initiativ fra Sør-Afrika 5. mai 2006. Det fremste målet for dette fondet er å beskytte truede verdensarvsteder i Afrika, og på sikt fjerne disse fra listen over truede verdensarvsteder. Afrika er i dag den verdensdelen som har klart størst andel av truede verdensarvsteder, 16 av 46. Et annet mål for dette fondet er å øke antallet steder med verdensarvstatus i Afrika, siden kontinentet i dag er klart underrepresentert på verdensarvlisten.

## Verdensarvsenteret i Paris
Ettersom antallet verdensarvsteder økte ble det også behov for å skape et ressurssenter som kontinuerlig kunne overvåke og bidra til å bevare verdensarven. Derfor ble verdensarvsenteret, *World Heritage Centre* etablert i Paris i 1992. I tillegg til å holde rede på verdensarvens status har senteret hovedansvaret for å organisere komiteens møter, bistå medlemslandene i nomineringsprosesser, publisere undervisningsmateriell og mye annet.

## Verdensarvorganisasjoner i Norden
Hvert land oppmuntres også gjennom konvensjonen til å overveie å etablere offentlige eller private, nasjonale stiftelser eller organisasjoner som kan arbeide for verdensarvkonvensjonens målsetninger og samle inn penger til verdensarvfondet.

I Sverige ble nettverket *Svenska världsarvsgruppen* etablert i 1995.

I 2007 ble *[[Norges Verdensarv]]* stiftet som et felles nettverk for Norges nominerte og listeførte verdensarvsteder http://www.norgesverdensarv.no/. Nettverket ble etablert som medlemsforening i 2014 og har som formål å fremme stedenes fellesinteresser, i samsvar med UNESCOs verdensarvkonvensjon og beste praksis.

I 1996 ble *Nordic World Heritage Office* (nordisk verdensarvkontor) etablert etter en avtale mellom UNESCO og regjeringen i Norge. Kontoret skulle hjelpe Verdensarvsenteret i Paris med oppfølging av verdensarvkonvensjonen. I mars 2002 ble kontoret omgjort til en selvstendig stiftelse, *Nordic World Heritage Foundation*. Stiftelsen var en non-profit institusjon som hadde som formål å støtte verdensarvsenteret og gjennomføringen av verdensarvkonvensjonens mål. Den nordiske verdensarvstiftelsen ble utviklet som et samarbeid mellom UNESCO og de nordiske landene, og ble tidligere finansiert gjennom årlige bevilgninger fra det norske miljøverndepartementet. Stiftelsen ble oppløst 1. januar 2015 og departementet har startet å utrede et eventuelt nytt UNESCO kategori 2-senter.

## Nominasjon av nye verdensarvsteder
### Oppretting av forhåndsliste
Hvert land skal ifølge konvensjonen utarbeide en forhåndsliste (engelsk *tentative list*) over steder som man kan tenke seg å nominere i løpet av de nærmeste fem til ti år. Forslagslisten kan kompletteres når som helst, og ikke alle steder som blir forhåndslistet blir endelig nominert. Forhåndslisten er imidlertid første skritt på veien til nominasjon, og ingen steder kan nomineres dersom de ikke har vært på forhåndslisten.

Pr juli 2007 hadde 158 av de 184 medlemsnasjonene levert inn slike foreløpige lister, på tilsammen 1&nbsp;393 mulige verdensarvsteder.

På Norges tentative liste står følgende steder:
* Jan Mayen og Bouvetøya som del av en flernasjonal nominasjon av Atlanterhavssryggen (2007)
* Svalbard (2007)
* Det lulesamiske området Tysfjord, Hellmobotn og Rago (2002)
* Lofotenøyene (2002)
* I 2010 nominerte Norge fire steder til verdensarvlisten: Borrehaugene i Horten, Oseberghaugen i Tønsberg, Gokstadhaugen i Sandefjord og kvernsteinsbruddet i Hyllestad. Nominasjonen er et samarbeid med fem andre land om en klynge vikingrelaterte verdensarvpunkter

### Nominasjon
Hvert land som har undertegnet verdensarvkonvensjonen oppmuntres til å levere inn nomineringer av nye verdensarvsted. Ut fra forhåndslisten kan en medlemsnasjon gjøre en formell nominasjon ved å levere inn en såkalt «nominasjonsmappe» (*Nomination File*). Verdensarvsenteret gir hjelp til å lage slike nominasjonsmapper, og det stiller forholdsvis omfattende krav til hvilken dokumentasjon en slik mappe skal inneholde. Nominasjonsmappen oversendes så verdensarvsenteret som kontrollerer at nødvendig dokumentasjon foreligger, før nominasjonen blir videresendt til utredning.

### Utredning og endelig beslutning
Det er tre organer som har offisiell status som rådgivere for verdensarvkomiteens. Disse organene er:
* IUCN – Internatonal Union for the Conservation of Nature (Verdens naturvernunion)
* ICOMOS – International Council on Monuments and Sites
* ICCROM – International Centre for the Study of the Preservation and Restoration of Cultural Property (Romasenteret)

Et sted som er nominert skal utredes av ICOMOS dersom det er nominert som kulturarv og IUCN dersom der er nominert som naturarv, og det er deres uttalelser som ligger til grunn for den endelige komitebehandlingen.

Ved siden av disse utredningsorganene finnes ICCROM som er et overstatlig internasjonalt forsknings- og utdanningssenter, som blant annet tilbyr ekspertise og rådgivning om bevaring av kulturarv.

Når et sted er nominert og utredet er det opp til den flernasjonale verdensarvkomiteen å ta den endelige beslutningen. Dette skjer på komiteens årlige møte. Komiteen kan velge å utsette en endelig avgjørelse og be om ytterligere dokumentasjon eller videre utredning. Det som er avgjørende for om et sted kan skrives inn på verdensarvlisten er om det oppfyller ett eller flere av de ti fastsatte *kriteriene*

## Kriterier
Fram til og med 2004 var kriteriene for utvelgelse av verdensarven delt i to lister &ndash; en liste med seks kulturarv-kriterier og en med fire naturarv-kriterier. Fra og med 2005 er disse slått sammen til en felles liste bestående av ti punkter, hvorav de seks første er kulturelle kriterier og de fire siste gjelder naturarv. For at et sted skal listeføres som verdensarv, må det oppfylle minst ett av disse kriteriene, med et unntak for kriterium (*vi*), som ikke alene kvalifiserer for verdensarvstatus selv om det er oppfylt.

## Verdensarvlisten

### Fjerning av steder fra listen
Verdensarvkomiteen kan også fjerne steder fra verdensarvlisten; første gang et sted ble fjernet fra listen var i 2007 da det arabiske antilopereservatet i Oman mistet sin status som verdensarv. I 2009 mistet Dresden Elbedalen statusen som verdensarv. I 2021 ble det britiske verdensarvstedet Liverpool Maritime Mercantile City fjernet fra listen som følge av at de lokale myndighetene hadde vedtatt en omfattende utbygging av Liverpools sjøside.

Årsaken til at stedene ble fjernet, er at komiteen anså at de hadde mistet det særpreget som ga dem status som verdensarv.

I 2010 vedtok UNESCOs verdensarvkomité å flytte Bagratikatedralen og det tilhørende Gelatiklosteret i Georgia fra verdensarvlisten til listen over truede verdensarvsteder.

### Inndeling i fem regioner
Verdensarvkomiteen har inndelt verden i fem geografiske regioner: Afrika, de arabiske statene, Asia og Stillehavet, Europa og Nord-Amerika, og Latin-Amerika og Karibia. Russland og statene i Kaukasus klassifiseres som del av Europa, mens Mexico og statene i Karibia klassifiseres som del av regionen Latin-Amerika og Karibia. UNESCOs geografiske regioninndeling forholder seg dessuten i større grad til administrative forhold enn til geografisk beliggenhet. Følgelig regnes Gough Island, som ligger i den sørlige delen av Atlanterhavet, som en del av regionen Europa og Nord-Amerika fordi det var den britiske regjeringen som nominerte stedet til verdensarvlisten. Storbritannia har en verdensarv på Hendersonøya ved Pitcairn. Denne er her regnet inn under Oseania. Danmark har en verdensarv på Grønland, Storbritannia har en verdensarv på Bermuda og Nederland har en verdensarv på Curaçao. Disse er her regnet inn under Nord-Amerika.

Tabellen nedenfor gir en oversikt over hvordan det totale antallet verdensarvsteder var fordelt :

### Land med 15 eller flere verdensarvsteder
Oversikten nedenfor viser de 23 landene som har minst 15 verdensarvsteder (per juli 2024):


ImageSize = width:600 height:auto barincrement:15
PlotArea  = top:10 bottom:30 right:50 left:20
AlignBars = early

DateFormat = yyyy
Period     = from:0 till:60
TimeAxis   = orientation:horizontal
ScaleMajor = unit:year increment:10 start:0

Colors =
  id:yellow value:yelloworange

Backgroundcolors = canvas:white
Define $n24 = 24
BarData =
  barset:Studentenbuden

PlotData =
  width:5 align:left fontsize:S shift:(5,-4) anchor:till
  barset:Studentenbuden

  from:0 till:60 color:purple text:"Italy" (60)

  from:0 till:59 color:blue text:"China" (59)
  from:0 till:54 color:blue text:"Germany" (54)
  from:0 till:53 color:blue text:"France" (53)
  from:0 till:50 color:blue text:"Spain" (50)

  from:0 till:43 color:green text:"India" (43)

  from:0 till:35 color:yellow text:"Mexico" (35)
  from:0 till:35 color:yellow text:"United Kingdom" (35)
  from:0 till:32 color:yellow text:"Russia" (32)

  from:0 till:28 color:orange text:"Iran" (28)
  from:0 till:26 color:orange text:"Japan" (26)
  from:0 till:26 color:orange text:"United States" (26)
  from:0 till:24 color:orange text:"Brazil" ($n24)
  from:0 till:22 color:orange text:"Canada" (22)
  from:0 till:21 color:orange text:"Turkey" (21)
  from:0 till:20 color:orange text:"Australia" (20)

  from:0 till:19 color:red text:"Greece" (19)
  from:0 till:17 color:red text:"Czech Republic" (17)
  from:0 till:17 color:red text:"Poland" (17)
  from:0 till:17 color:red text:"Portugal" (17)
  from:0 till:16 color:red text:"Belgium" (16)
  from:0 till:16 color:red text:"South Korea" (16)
  from:0 till:15 color:red text:"Sweden" (15)

  barset:skip


### De første verdensarvstedene
I 1978 valgte verdensarvkomiteen ut de første tolv verdensarvstedene.

### Truede verdensarvsteder
Som en underliste av verdensarvlisten finnes også en egen liste over truede verdensarvsteder. Truslene kan være mange, fra krig og naturkatastrofer til erosjon, utbyggingsplaner, ren vandalisme eller masseturisme.
## Eksempler på Verdens kultur- og naturarvsteder
*Merk at inndelingen i dette kapittelet ikke følger UNESCOs inndeling av verden i fem regioner.*

### [[Verdensarven i Norge]]

Fil:RockCarvings in Alta.jpg|Bergkunsten i Alta
Fil:Urnesstavkirke.jpg|Urnes stavkirke
Fil:Bryggen, Bergen3.JPG|Bryggen i Bergen
Fil:RorosViewFromSlagHeaps.jpg|Røros bergstad og Circumferensen
Fil:VemorkHydroelectricPlant.jpg|Rjukan–Notodden industriarv
Fil:Geirangerfjord from Flydalsjuvet.jpg|Vestnorsk fjordlandskap
Fil:Hammerfest Meridianstein.jpg|Struves meridianbue - fire norske punkter
Fil:Vegaoyan.jpg|Vegaøyene


### [[Verdensarven i Norden]]

Fil:Helsingor Kronborg.jpg|Kronborg slott, Danmark
Fil:Jelling-Kirche suedlicher Huegel.jpg|Jelling-monumentene, Danmark
Fil:Roskilde domkirke west fassade.jpg|Roskilde domkirke, Danmark
Fil:Zononderwadden.jpg|Vadehavet, Danmark
Fil:Stevns klint.jpg|Stevns Klint, Danmark
Fil:Christiansfeld brødremenighedskirken 31 maj 2015 crop.jpg|Christiansfeld, Danmark
Fil:Jægersborg Dyrehave - Hermitage Pavilion and deer.jpg|Parforsejakt-landskapet, Danmark
Fil:Sarek Skierffe Rapadelta.jpg|Laponia, Sverige
Fil:Skogskyrkogarden ResurrectionChapel.jpg|Skogskirkegården, Sverige
Fil:BirkaExcavation1.png|Birka og Hovgården, Sverige
Fil:Hyttan vid Engelsbergs bruk..jpg|Engelsbergs bruk, Sverige
Fil:Drottningholm Palace (by Pudelek) 1.jpg|Drottningholm slott, Sverige
Fil:Visby 13-.JPG|Visby, Sverige
Fil:Tanumshede 2005 rock carvings 5.jpg|Helleristningene i Tanum, Sverige
Fil:Karlskrona Stumholmen Batsmanskasernen.jpg|Karlskrona, Sverige
Fil:Visitor Centre Bild 094.jpg|Gammelstads kirkeby, Sverige
Fil:Falu koppargruva.jpg|Falun og Kopparbergslagen, Sverige
Fil:Gästgivars.jpg|Hälsingegårdar, Sverige
Fil:Öland Gettlinge.jpg|Södra Ölands kulturlandskap, Sverige
Fil:Suomenlinna.jpg|Sveaborg, Finland
Fil:Vanha Rauma vesitornista.jpg|Gamlebyen i Raumo, Finland
Fil:Verla museum.jpg|Verla pappfabrikk, Finland
Fil:Petäjävesi Old Church from south.JPG|Petäjävesi gamle kirke, Finland
Fil:ThingvellirAlmanagjaClouds.jpg|Þingvellir nasjonalpark, Island
Fil:Surtsey eruption 2.jpg|Surtsey, Island
Fil:Greenland Ilulissat-36.jpg|Ilulissatfjorden, Grønland
Fil:Hvalsey Church 2014 04.jpg|Kujataa, Grønland
Fil:Maligiaq fjord in summer 2010 (2).JPG|Aasivissuit–Nipisat, Grønland

### [[Verdensarven i Europa]]

Fil:Houding6.jpg|Båtheis på Canal du Centre
Fil:Pont du gard.jpg|Pont du Gard
Fil:Poland Bialowieza - BPN.jpg|Białowieżaskogen
Fil:VH zwischen HO.jpg|Völklinger Hütte
Fil:Attica 06-13 Athens 35 Parthenon.jpg|Parthenon
Fil:Skellig Michael - cell E and F.jpg|Skellig Michael
Fil:New Lanark buildings 2009.jpg|New Lanark
Fil:Vesuvius from Pompeii.jpg|Pompeii
Fil:Stari Most22.jpg|Stari Most
Fil:Stonehenge Closeup.jpg|Stonehenge
Fil:Aachen Germany Imperial-Cathedral-01.jpg|Katedralen i Aachen
Fil:Wales blaenavon bigpit.jpg|Blaenavon
Fil:Delta Dunarii 500.jpg|Donaudeltaet
Fil:Giant's Causeway (14).JPG|Giant's Causeway


### [[Verdensarven i Oseania]]

Fil:Coral-reef-bioerosion.jpg|Great Barrier Reef
Fil:Sikorsky_SH-3G_Sea_King_from_Helicopter_Combat_Support_Squadron_1_in_flight_during_an_aerial_radiation_survey_over_Bikini_Atoll_in_November_1978.jpg|Bikini-atollen
Fil:Operahuset_i_Sydney.JPG|Operahuset i Sydney

### [[Verdensarven i Afrika]]

Fil:Temple of Abu Simple.jpg|Nubiske monumenter fra Abu Simbel til Philae, templer fra oldtidens Egypt
Fil:COSV - Zimbabwe 2010 - Victoria Falls.jpg|Mosi-oa-Tunya (Victoriafallene), landskapsvern i Zambia og Zimbabwe
Fil:Antonine Baths.jpg|Karthago, fønikisk ruinby i Tunisia
Fil:The Great Mosque of Djenné in Mali is the largest mud brick building in the world. (32931594225).jpg|Gamlebyen i Djenné, tradisjonell arkitektur i Mali
Fil:Tadrart Acacus 1.jpg|Tadrart Acacus, bergkunst i Libya 
Fil:La rivière Lulilaka, parc national de Salonga, 2005.jpg|Salonga nasjonalpark, pattedyrvern i Kongo
Fil:Axum northern stelea park.jpg|Aksum
Fil:Zebra in the Serengeti Wildebeest Migration.jpg|Serengeti nasjonalpark
Fil:Great-Zimbabwe-2.jpg|Great Zimbabwe
Fil:Katharinenkloster Sinai BW 2.jpg|Katarina-klosteret
Fil:LakeTurkanaSouthIsland.jpg|Turkanasjøen nasjonalpark
Fil:Leptis Magna market place April 2004.jpg|Leptis Magna
Fil:Above view of the town of Lamu.jpg|Gamlebyen i Lamu, Kenya


### [[Verdensarven i Amerika]]

Fil:Fernando de Noronha - dois Irmãos - praia do sancho.jpg|Fernando de Noronha
Fil:Everglades-airboat.jpg|Everglades
Fil:Mexico.Mex.Teotihuacan.PyramidMoon.01.jpg|Teotihuacán
Fil:AhuAkivi.jpg|Påskeøya
Fil:Huayna Picchu.jpg|Machu Picchu
Fil:Liberty-statue-from-front2.jpg|Frihetsgudinnen
Fil:Salto Floriano - 2017-09-19.jpg|Iguazú nasjonalpark


### [[Verdensarven i Asia]]

Fil:Agra, Taj Mahal LCCN95505064.jpg|Taj Mahal
Fil:Prambanan (46026107532).jpg|Prambanan
Fil:Cherry Blossom at Northern shore of Kawaguchiko lake 19 April 2016 - panoramio.jpg|Fuji-fjellet
Fil:Kina 147 Wall 231 BG.jpg|Den kinesiske mur
Fil:20100925 petra109.JPG|Petra
Fil:Sri Lanka-Sigiriya-Rock.JPG|Sigiriya
Fil:Longmen-lu-she-na-1.jpg|Longmengrottene
Fil:Nanda Devi.jpg|Nanda devi


## Se også
* Liste over verdensarvsteder (UNESCO)
* Verdensarven i Norge
* Verdensarven i Norden
* Verdensarven i Europa
* Verdensarven i Asia
* Verdensarven i Afrika
* Verdensarven i Amerika
* Verdensarven i Oseania
* Mesterverker i muntlig og immateriell kulturarv (UNESCO)
* Truede verdensarvsteder (UNESCO)
* Verdensminne, verdens dokumentarv (UNESCO)
* Biosfærereservat
* Norges Verdensarv
* Kulturminne
* Kulturminnevern
* Kulturminneverdier
* Verdensarvens dag

## Litteratur
**Verdensarv i Norden : forslag til nye områder på Verdensarvlisten 1996*, (Nordisk råd (rapport 1996:30/31), 1996), ISBN 92-9120-937-6

## Fotnoter

## Referanser

 
## Eksterne lenker
* UNESCOs liste over verdens kultur- og naturarv
* UNESCOs konvensjon om vern av verdens kultur- og naturarv
* UNESCOs Retningslinjer for gjennomføring av verdensarvkonvensjonen 
* Komiteen for verdensarven
* Weblog about World Heritage topics
* Riksantikvaren: Bevaringsprogrammet for verdsarven
* Miljøstatus i Norge: Verdensarven
* Kulturarv i Vestfold fylkeskommune om vikingtid som verdensarv
* Forslag til nye verdensarvsteder i 2009
* Norges forhåndsliste
* Den norske UNESCO-kommisjonens side om verdensarven